जमशेदपुर. झारखंड के विश्वविद्यालयों में पढ़ने वाले विद्यार्थियों के लिए खुशखबरी है। अब पढ़ाई के साथ रोजगार की भी गारंटी मिलेगी। राज्य सरकार ने सभी विश्वविद्यालयों को प्लेसमेंट के माध्यम से हर साल 25000 विद्यार्थियों को रोजगार दिलाने का निर्देश दिया है। सबके लिए अलग-अलग टारगेट तय किया गया है।
राज्य सरकार के उच्च शिक्षा एवं साक्षरता विभाग ने सभी यूनिवर्सिटी को निर्देश जारी कर अपने प्लेसमेंट सेल को मजबूत करने व अधिक विद्यार्थियों को कॉलेज से ही रोजगार दिलाने को कहा है। सरकार ने रोजगार उपलब्ध कराने को लेकर जो टारगेट तय किया है, उसके तहत नए सत्र में केयू को 2500 विद्यार्थियों को रोजगार दिलाना होगा।
अब विवि में बड़ी कंपनियों के कैंपस का मार्ग खुला
अभी तक विवि में छात्रों को रोजगार दिलाने संबंधी स्पष्ट नीति नहीं थी। बड़े कॉलेजों में ही कुछ कंपनियां पहुंचती थी। इसमें उनको रोजगार मिलता था, जो टेक्निकल कोर्स की पढ़ाई करते थे।
यूनिवर्सिटी में सत्र 2016-17 से नामांकन दर बढ़ा
सत्र 2016-17 में नामांकन दर बढ़ने से उच्च एवं तकनीकी शिक्षा विभाग उत्साहित है। विभागीय सचिव अजय कुमार सिंह ने इस वर्ष 50 हजार विद्यार्थी के एडमिशन का लक्ष्य रखा है।
hin_Deva hin_Deva hin_Deva hin_Deva bho_Deva hin_Deva